b"\n_START_ARTICLE_\nSetge de Guardamar (1331)\n_START_SECTION_\nAntecedents\n_START_PARAGRAPH_\nEn 1306 el consell de Guardamar del Segura, que constava de mil habitants en 1308 va enviar una carta a Jaume el Just afirmava, per mitj\xc3\xa0 de captius, que sempre que es planejava una r\xc3\xa0tzia a territoris de la Procuraci\xc3\xb3 General d'Enll\xc3\xa0 Xixona pensaven a atacar Guardamar perqu\xc3\xa8 era el punt m\xc3\xa9s feble per les condicions del castell i la muralla._NEWLINE_En 1329 els granadins aconseguiren recuperar Algesires, i a princip\xc3\xacs de 1330 el Papa Joan XXII tres anys de delmes als reis d'Arag\xc3\xb3, Castella i Portugal amb l'obligaci\xc3\xb3 de fer almenys una expedici\xc3\xb3 a l'Emirat de Gharnata en la que havien d'acudir personalment._NEWLINE_El 1330, coincidint amb l'atac castell\xc3\xa0, amb 500 genets del Regne de Portugal a la frontera occidental, que acab\xc3\xa0 amb la batalla de Teba, es produ\xc3\xad una r\xc3\xa0tzia catalana a la frontera murcianoandalusina en el context de la croada contra l'emirat de Gharnata iniciada en 1330: amb la pres\xc3\xa8ncia d'Alfons XI de Castella al front occidental, les tropes castellanes i valencianes tractaren de causar tots els danys que pogueren a les poblacions de la part oriental, sortint de Lorca._NEWLINE_Amb la treva signada en 19 febrer de 1331 s'acab\xc3\xa0 la campanya d'Alfons XI de Castella, els granadins van poder concentrar les seves forces, consistents en dos mil cinc-cents homes a cavall i dotze mil a peu, comandats per Abu-l-Nuaym Ridwan ibn Abd Allah a la frontera amb la Corona d'Arag\xc3\xb3._NEWLINE_Els granadins, amb refor\xc3\xa7os arribats del Marroc, des de la seva base d'Algesires, prengueren Gibraltar i Xer\xc3\xa8s.\n_START_SECTION_\nEl setge\n_START_PARAGRAPH_\nEls ve\xc3\xafns de Guardamar del Segura, tement l'atac, van demanar socors al procurador Guillem de Liminyana, que estava a Oriola, per\xc3\xb2 nom\xc3\xa9s Pere de Tona, amb vint-i-set ballesters i llancers va acudir en la defensa de la vila._NEWLINE_Els granadins, encap\xc3\xa7alats per Abu-l-Nuaym Ridwan, amb un ex\xc3\xa8rcit de cinc mil homes a cavall, quinze mil peons, entre ells cinc mil ballesters, i algunes m\xc3\xa0quines de guerra que llan\xc3\xa7aven boles de foc, va entrar en el Regne de Val\xc3\xa8ncia per Oriola i en 18 d'octubre de 1331 s'establ\xc3\xad el setge i l'endem\xc3\xa0 Guardamar fou abatut i pres per complet, morint vint-i-dos dels soldats defensors, i la resta, sent capturats amb la resta de la poblaci\xc3\xb3.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nL'ex\xc3\xa8rcit d'Abu-l-Nuaym Ridwan prengu\xc3\xa9 1.500 captius, i uns altres 1.500 moros de la vall d'Elda, for\xc3\xa7ats o volunt\xc3\xa0riament, per marxar amb ells a l'Emirat de Gharnata. Alguns foren autoritzats a retornar en els anys seg\xc3\xbcents. Tement que els granadins tornessin a atacar Oriola o Alacant, el rei va ordenar al portantveus del procurador reial Jofr\xc3\xa9 Gilabert de Cru\xc3\xaflles reunir tots els cavallers i infants del territori a Alacant a finals d'octubre._NEWLINE_El 1332, Ridwan va atacar de nou la frontera i l'abril va posar setge a Elx, que va aixecar despr\xc3\xa9s de talar l'horta en saber que Alfons el Benigne s'acostava amb el seu ex\xc3\xa8rcit. Despr\xc3\xa9s de la retirada, els granadins, amb refor\xc3\xa7os benimerins van assetjar i prendre Gibraltar._NEWLINE_Jofr\xc3\xa9 Gilabert de Cru\xc3\xaflles, el comanador de l'orde de Montesa Xivert Dalmau de Cru\xc3\xaflles, el noble i adelantado don Joan Manuel i el bisbe de M\xc3\xbarcia acordaren, tots plegats, fer una entrada en terra de moros, la qual eixiria novament de Lorca a finals d'agost de 1333."